Diari Oficial de la Generalitat Valenciana


Sumari del DOGV 9087, del 19-05-2021 (2021/5318)

RESOLUCIÓ de 13 de maig de 2021, de la Conselleria de Justícia, Interior i Administració Pública, per la qual es concedeixen ajudes per a la preparació d'oposicions per a l'ingrés en els cossos i escales del grup A de l'Administració de la Generalitat, després de la pèrdua del dret a aquella d'algunes persones beneficiàries, d'acord amb l'ordre establit en la borsa de reserva prioritzada constituïda per la Resolució de 26 de novembre de 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5318


Data del document
:   13-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 13 de maig de 2021, de la Conselleria de Justícia, Interior i Administració Pública, per la qual es concedeixen ajudes per a la preparació d'oposicions per a l'ingrés en els cossos i escales del grup A de l'Administració de la Generalitat, després de la pèrdua del dret a aquella d'algunes persones beneficiàries, d'acord amb l'ordre establit en la borsa de reserva prioritzada constituïda per la Resolució de 26 de novembre de 2020. [2021/5318]  
Pel Decret 26/2019, d'1 de març, del Consell, modificat per Decret 104/2020, de 7 d'agost, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat.  
Per la Resolució de 8 de setembre de 2020, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV 14.09.2020).  
Mitjançant la Resolució de 26 de novembre de 2020, de la Conselleria de Justícia, Interior i Administració Pública (DOGV 30.11.2020), es concedeix a les persones incloses en el seu annex I, una ajuda de 500 euros mensuals durant tot el període subvencionable previst en la convocatòria (01.10.2020 a 30.09.2021), sempre que es justifique el compliment de la fi de la subvenció en la forma i terminis previstos, i no s'incórrega en les causes d'incompatibilitat de l'article dotze de la convocatòria. En la mateixa resolució s'estableix una borsa de reserva prioritzada per ordre decreixent de puntuació, per a cobrir les vacants que pogueren produir-se durant el període de vigència d'aquestes ajudes.  
  
Per la Resolució de 22 de desembre de 2020, de la Conselleria de Justícia, Interior i Administració Pública (DOGV 30.12.2020), es deixen sense efecte les ajudes concedides a 16 persones beneficiàries i, mitjançant Resolució de 18 de febrer de 2021 (DOGV 24.02.2021), de la Conselleria de Justícia, Interior i Administració Pública, es concedeix a 16 persones de la borsa de reserva una ajuda de 500 - mensuals, a partir del segon període subvencionable previst en la convocatòria (01.12.2020 a 30.09.2021), sempre que es justifique el compliment de la fi de la subvenció en la forma i terminis previstos i no s'incórrega en les causes d'incompatibilitat de l'article dotze de la convocatòria.  
  
Vista la Resolució de 6 d'abril de 2021, de la Conselleria de Justícia, Interior i Administració Pública (DOGV 09.04.2021), en l'article segon de la qual es deixen sense efecte les ajudes concedides a les 10 persones beneficiàries que es relacionen per no haver justificat el compliment de la fi de la subvenció del segon període en la forma i termini establits, o haver incorregut en causa incompatibilitat de l'art.12.3 de la Resolució de 8 de setembre de 2020, i haver-se'n produït la pèrdua del dret al cobrament, de conformitat amb el que es preveu en l'article quinze de la Resolució de 8 de setembre de 2020, resolc:  
  
  
Primer  
Concedir a les persones que s'indiquen a continuació, una ajuda de 500 euros mensuals a partir del tercer període subvencionable previst en la convocatòria (1/3/2021 a 30.09.2021), amb càrrec a l'aplicació pressupostària 72.40.95.899.36.6 línia de subvenció S01640310 de 2021, sempre que es justifique el compliment de la fi de la subvenció en la forma i terminis previstos i no s'incórrega en les causes d'incompatibilitat de l'article dotze de la convocatòria.  
  
  
  
  
  
  
  
  
Segon  
Desestimar la sol·licitud presentada per les persones aspirants de la borsa de reserva que s'indiquen a continuació, amb indicació de la causa que en motiva la desestimació:  
  
DN 10: Està prestant serveis remunerats a temps complet.  
  
MR 1: Renúncia  
  
Tercer  
Les persones beneficiàries relacionades en el punt resolutiu primer hauran de presentar a través del tràmit telemàtic habilitat per a això i dins dels 5 dies hàbils següents a la finalització dels períodes 3r,4t i 5é previstos en l'art. 11 de la convocatòria (14.2026178, 31.08.2021 i 30.09.2021), la documentació justificativa següent:  
a) Còpia de les factures i altres documents de valor probatori equivalent en el tràfic jurídic mercantil o amb eficàcia administrativa, emeses durant aquest període pel centre especialitzat o persona preparadora.  
  
b) Declaració original, segons model normalitzat disponible en el web de l'IVAP, de cada centre especialitzat o persona preparadora, sota la direcció de la qual la persona beneficiària va preparar les oposicions per a aqueix procés selectiu, que indicarà el període d'inici i de fi, si fa el cas, de la preparació d'oposicions amb aqueix centre o persona preparadora, en la qual s'indique el règim d'assistència i aprofitament.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, recurs de reposició davant de la consellera de Justícia, Interior i Administració Pública, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 13 de maig de 2021.- La consellera de Justícia, Interior i Administració Pública: Gabriela Bravo Sanestanislao.